Document ID: 31996R2385

ΚΑΝΟΝΙΣΜΟΣ (ΕΚ) αριθ. 2385/96 ΤΗΣ ΕΠΙΤΡΟΠΗΣ της 16ης Δεκεμβρίου 1996 για τροποποίηση του κανονισμού (ΕΟΚ) αριθ. 3046/92 περί καθορισμού διατάξεων εφαρμογής του κανονισμού (ΕΟΚ) αριθ. 3330/91 του Συμβουλίου για τις στατιστικές των συναλλαγών αγαθών μεταξύ κρατών μελών και για τροποποίηση του εν λόγω κανονισμού, όσον αφορά την απλούστευση της αναφοράς της καθαρής μάζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3330/91 του Συμβουλίου, της 7ης Νοεμβρίου 1991, για τις στατιστικές των συναλλαγών αγαθών μεταξύ των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3046/92 της Επιτροπής (2), και ιδίως το άρθρο 23 παράγραφος 3 και το άρθρο 30,
Εκτιμώντας:
ότι η ποσότητα των εμπορευμάτων αποτελεί απαραίτητο, αξιόπιστο και σταθερό στοιχείο πληροφόρησης και διενέργειας συγκρίσεων στα πλαίσια του διεθνούς εμπορίου 7
ότι οι μονάδες ποσοτήτων χρησιμοποιούνται για τον έλεγχο της αξιοπιστίας των συλλεγομένων στοιχείων και για τον υπολογισμό των δεικτών 7
ότι, σύμφωνα με τον κανονισμό (ΕΟΚ) αριθ. 3046/92, μεταξύ των μονάδων ποσοτήτων, η καθαρή μάζα, εκφραζόμενη σε χιλιόγραμμα, είναι ο κύριος δείκτης και πρέπει, κατ' αρχήν, να αναφέρεται για όλα τα είδη εμπορευμάτων, αλλά ότι, ωστόσο, για ορισμένα προϊόντα, δεν αποτελεί το πλέον ενδεδειγμένο στοιχείο μέτρησης 7 ότι, κατά συνέπεια, στις περιπτώσεις αυτές, ο υπόχρεος παροχής των πληροφοριών πρέπει να απαλλάσσεται από την υποχρέωση αναφοράς της καθαρής μάζας 7
ότι η εισαχθείσα απλούστευση μπορεί να παρουσιάσει δυσκολίες πρακτικής φύσης για ορισμένες εθνικές διοικήσεις 7 ότι, κατά συνέπεια, τρία κράτη μέλη έχουν εξουσιοδοτηθεί να αναβάλουν την εφαρμογή του παρόντος κανονισμού για την 1η Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών για τις συναλλαγές αγαθών μεταξύ των κρατών μελών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3046/92 τροποποιείται ως εξής:
α) το άρθρο 11 στοιχείο α) αντικαθίσταται από το ακόλουθο κείμενο:
«α) "καθαρή μάζα", η μάζα του εμπορεύματος αυτού καθαυτού χωρίς κανένα απολύτως στοιχείο συσκευασίας 7 η καθαρή μάζα πρέπει να αναφέρεται σε χιλιόγραμμα. Ωστόσο, η αναφορά της καθαρής μάζας, για τις διακρίσεις της συνδυασμένης ονοματολογίας που αναφέρονται στο παράρτημα IV, είναι προαιρετική για τους υπόχρεους παροχής των πληροφοριών 7» 7
β) το παράρτημα του παρόντος κανονισμού επισυνάπτεται ως νέο παράρτημα IV.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997 7 ωστόσο για το Ηνωμένο Βασίλειο, τη Δανία και τη Σουηδία, εφαρμόζεται το αργότερο από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1996.

Labels: 7
3
19